Hans Lööper

Hans Lööper (16. veebruar 1933 Ambla – 26. august 2013) oli eesti sporditegelane ja -pedagoog.

 Elulugu 
Ta lõpetas 1951. aastal Tallinna 2. Keskkooli ja 1955. aastal Tartu Riikliku Ülikooli kehakultuuriteaduskonna.

Lööper alustas sportimist 1944. aastal Ambla noorte jalgpallimeeskonnas treener Alfred Kirsipuu juhendamisel. Ta tuli mitu korda Spordiühingu Jõud jalgpallimeistriks, võitis Jõu meistrivõistlustel medaleid ka kergejõustikus ja tõstmises, mängis Türi jalgpallivõistkonnas.

Lööper oli aastatel 1955–1967 Türi Põllumajandustehnikumi, 1970–1976 Rakke Keskkooli ja 1976–2000 Jäneda Sovhoostehnikumi kehalise kasvatuse õpetaja, 1968–1969 Paide Jõu spordikooli direktor, andis tunde ka Aravete Keskkoolis. Ta oli mitmete spordirajatiste (Jäneda staadion ja spordihoone, Särevere staadion ja lasketiir, Rakke ja Väätsa staadionid) ehitamise eestvedaja.

Tema õpilaste seas on Laine Kallas.

 Teoseid 

 Valentin Ševerev, Harry Tempel, Rein Kaarjas, Anatoli Rodionov, Hans Lööper. Türi jalgpall aegade väravas, 2010

 Tunnustus 

 1981 Spordiühingu Jõud auliige
 2003 Järvamaa spordi elutööpreemia

 Viited 

 Välislingid 

 Tõnu Kees. Kas Jäneda head ajad tulevad tagasi? Spordileht, 17. november 1980
 Jüri Freimann. Kuulsaid spordiinimesi Lehtse vallast. Hans Lööper Lehtse, 1. veebruar 2003
 Turniirivõit kuulus Türi vutimeestele maaleht.delfi.ee, 30. jaanuar 2011

Kategooria:Eesti treenerid
Kategooria:Eesti sporditegelased
Kategooria:Eesti kehalise kasvatuse õpetajad
Kategooria:Tallinna Reaalkooli vilistlased
Kategooria:Tartu Ülikooli kehakultuuriteaduskonna vilistlased
Kategooria:Ambla kalmistule maetud
Kategooria:Sündinud 1933
Kategooria:Surnud 2013